

**Ecsetek, kefék szállítása**

**e-versenyeztetési eljárás**

**Eljárás száma: BKV Zrt. V-91/15**

**AJÁNLATI FELHÍVÁS**

**Budapest, 2015.**

**AJÁNLATI FELHÍVÁS**

**Ajánlatkérő neve:**

 Budapesti Közlekedési Zártkörűen Működő Részvénytársaság

Gazdasági Igazgatóság

Beszerzési Főosztály

1072 Budapest, Akácfa u. 15.

Telefon/Fax: 322-64-38

E-mail: kozbeszerzes@bkv.hu

1. **Az eljárás száma: BKV Zrt. V-91/15.**
2. **A beszerzés tárgya és mennyisége:**

A beszerzés Ecsetek, kefék szállítása az 1/a számú mellékletben megjelölt áruk beszerzése. Az 1/a számú mellékletben megadott tervezett mennyiségek -50 %-kal változhatnak.

Az 1/a számú mellékletben szerepelő mennyiségek a korábbi üzemeletetési tapasztalatok felhasználásával kerültek meghatározásra, úgynevezett tapasztalati mennyiségek. A tapasztalati mennyiségek az ajánlatok megalapozott elbírálása érdekében, az ajánlati összár meghatározásához kerültek megadásra, a szerződés keretében beszerzett mennyiségek ezen tapasztalati adatoktól eltérhetnek. A nyertes ajánlattevővel megkötésre kerülő szerződés mellékletében ennek megfelelően az az egységárak kerülnek feltüntetésre. Ajánlattevőnek az előzőek ismeretében kell benyújtania ajánlatát.

1. **Részajánlattételi lehetőség**

Ajánlatkérő csak teljes körű ajánlatot fogad el, részajánlat tételi lehetőség nincs.

1. **A beszerzés tárgyával kapcsolatos műszaki, minőségi követelmények**

A beszerzés tárgyában foglalt áruknak az alábbi részletes műszaki követelményeknek kell felelnie:

A kefe- illetve ecset **fa** alapanyaga göcs, repedés, fülledés, és gombamentes legyen, egészséges álgeszt megengedett. Anyagfolytonossági hiány, bél ill. háncsrész nem megengedett. A kefe- illetve ecsettest felülete csiszolt, szálkamentes legyen.

Ha anyaga **műanyag**, akkor repedés és sorjamentes, legalább felületének ½-ed részén érdesített, oldószer-álló anyagból készüljön, amely egészségre káros anyagot nem tartalmaz.

A **pamat illetve ecsetszőr** anyaga természetes eredetű szőr legyen, megengedett, hogy a belső és külső réteg eltérő fajtájú szőrből készüljön.

 **Kész kefével** szemben támasztott követelmények:

* a pamat nem jöhet ki kézzel történő húzásra - a pamatok hossza, mennyisége a munkavégzéshez megfelelő legyen – a furatok sorja mentesek legyenek – a kefetest repedésmentes, csiszolt felületű legyen – a pamatanyag méretre vágása egyenes legyen
* a tömőanyag kuszálódástól mentes legyen.

 **Kész ecsetekkel** szemben támasztott követelmények:

* a szőranyag egyenletesen tömör legyen, szorosan kitöltve a hüvelyt,
* keresztezett, valamint kilógó szálakat az ecsetfej ne tartalmazzon,
* a szőranyag kézzel átfésülve – meghúzva nem tartalmazhat kihulló szálakat,
* a fej szimmetrikusan helyezkedjen a nyélen az ecsetszőrrel együtt,
* a ragasztóanyag átfolyás a hüvely alatt max. 1 mm lehet,
* az ecsetszőr nem lehet ragasztóval szennyezett,
* a szegezés az előírásoknak megfelelő helyen, a megadott méretben és darabszámban történje,
* a nyél vége nem lehet hegyes, legalább R=1.5 mm-es lekerekítési rádiusszal kell, hogy rendelkezzen.

A jelen Ajánlati felhívás 1/a számú mellékletben meghatározott minőségi előírásnak is meg kell felelnie.

1. **A szerződés hatálya, a teljesítés ütemezése, teljesítési határidő:**

 A szerződés hatálya az aláírástól számítva 36 hónap.

Ajánlattevő a teljesítést a szerződés hatályba lépését követően haladéktalanul köteles megkezdeni.

**Teljesítési határidő:**

Teljesítési határidő az egyes megrendelésekben kerül meghatározásra.

1. **A megrendelés módja és teljesítés helyei:**

A teljesítés az Ajánlatkérő által kért ütemezés szerint, konkrét megrendelések (BMR) alapján történik. A teljesítés helye az adott Megrendelésben kerül meghatározásra.

1. **Szerződést biztosító mellékkötelezettségek:**

Ajánlatkérő késedelmes teljesítés esetén naponta 0,5%, hibás teljesítés, illetve a teljesítés meghiúsulása esetén 15%-os kötbért érvényesíthet. A részletes szabályokat a szerződéstervezet tartalmazza.

Ajánlattevőnek az átvételtől számított, legalább 12 hónap jótállást kell vállalnia.

Ajánlattevőnek ajánlatában kifejezetten nyilatkoznia kell az általa vállalt jótállás időtartalmáról.

1. **Az ellenszolgáltatás teljesítésének feltétele:**

A szerződés tárgyát képező áruk ellenértékének kiegyenlítése a megrendelés teljesítésének Ajánlatkérő általi igazolását követően, az Ajánlatkérőhöz benyújtott számla alapján, a számla kézhezvételétől számított 30 (harminc) naptári napon belül, átutalással történik.

Ajánlatkérő előleget nem fizet.

Ajánlatkérő késedelmes fizetése esetén a Ptk. 6:155 §-ban rögzítettek szerint fizet késedelmi kamatot.

1. **Ajánlattevőkkel szemben támasztott műszaki, szakmai alkalmassági követelmények:**
* Alkalmasnak minősül Ajánlattevő (közös Ajánlattevő) és az általa igénybe venni kívánt alvállalkozója, ha együttesen rendelkeznek az elmúlt 6 évben (2009., 2010., 2011., 2012., 2013., 2014. években) összességében legalább 6 millió forint értékben ecsetek, kefék szállításáról szóló referenciával.
* A szerződés teljesítésére alkalmasnak minősül az ajánlattevő (közös ajánlattevő), ha a szállított áru megfelel a vonatkozó termékleírásoknak, szabványoknak, tanúsítványoknak, hatósági engedélyeknek.

**Műszaki alkalmasság igazolására kért adatok és tények (igazolás módja):**

* Ajánlattevőnek (közös Ajánlattevő) és az általa igénybe venni kívánt alvállalkozójának ajánlatában be kell nyújtani ecsetek, kefék szállításáról szóló referencia nyilatkozatot/nyilatkozatokat összességében legalább 6 millió forint értékben.

* Az Ajánlattevőnek (közös ajánlattevőnek) és az általa igénybe venni kívánt alvállalkozójának Ajánlatában be kell mutatnia a beszerzendő áru leírását, műszaki paramétereit
1. **Az ajánlattevő által az ajánlathoz kötelezően csatolandó igazolások, nyilatkozatok:**

Az ajánlatban meg kell jelölni az Ajánlattevő által a szerződés teljesítéséhez igénybe venni kívánt alvállalkozókat, valamint nyilatkoznia kell az alvállalkozó által végzendő tevékenységről, és annak a teljes ajánlatra vonatkozó mértékéről.

|  |  |  |
| --- | --- | --- |
| **a)** | **Ajánlattételi nyilatkozat** | **1. sz. melléklet** |
| **b)** | **Ajánlati árak táblázata** | **1/a. sz. melléklet** |
| **c)** | **Nyilatkozat az Ajánlattevő által a szerződés****teljesítéséhez igénybe venni kívánt alvállalkozó(k)ról**  | **2. sz. melléklet** |
| **d)** | **Nyilatkozat a kizáró okokról**  | **3/A. sz. melléklet** |
| **e)** | **Nyilatkozat tényleges tulajdonosokról**  | **3/B. sz. melléklet** |
| **f)** | **Egyéb nyilatkozat**  | **4. sz. melléklet** |
| **g)** | **Referencia nyilatkozat** | **5. sz. melléklet** |
| **h)** | **Aláírási címpéldány másolata** |  |
| **i)** | **Alkalmasság körében előírt dokumentumok** |  |

1. **Ajánlati árak:**

Az ellenszolgáltatás nettó értékét az 1. számú melléklet (Ajánlattételi nyilatkozat) kitöltésével egy összegben, magyar forintban kell megadni.

A részletes egységárakat az 1/a számú melléklet kitöltésével is meg kell adni.

A nettó egységáraknak tartalmaznia kell a szerződésszerű teljesítéshez szükséges összes járulékos gyártási, munka-, anyag-, szállítási, felszerelési és egyéb költségeket – ideértve a fuvarozás, tárolás, rakodás, csomagolás, hatósági engedélyek költségeit is – valamint a különféle vámköltségeket és adókat az általános forgalmi adó kivételével.

1. **Az Ajánlati felhívással kapcsolatos kérdések és válaszok:**

Az eljárással kapcsolatos kérdések feltevése, információ kérése 2015.08.07-én 12:00óráig **kizárólag írásban** a [www.electool.hu](http://www.electool.hu/) felületen keresztül tehető.

1. **Az ajánlatok benyújtása:**

A BKV Zrt. a tárgyi eljárást elektronikus rendszerben folytatja le, az eljárásban való részvételhez külön regisztráció szükséges. Kérjük, hogy amennyiben az eljárásban részt kívánnak venni, és még nincsenek regisztrálva az Electool tendereztető rendszerben 2015.08.06-án 12:00 óráig szíveskedjenek részvételi szándékukat jelezni a kozbeszerzes@bkv.hu e-mail címen, hogy a szükséges regisztrációra sor kerülhessen.

A regisztráció, valamint azt követően az eljárásban való részvételre feljogosító meghívás időt vesz igénybe, így amennyiben részvételi szándékukat a jelen pontban előzőekben megadott határidőt követően jelzik, ajánlatkérő nem tudja garantálni az eljárásban való részvétel lehetőségét. Felhívjuk továbbá a figyelmet arra, hogy a regisztrációt követően ajánlattevő csak úgy vehet részt az eljárásban, ha Ajánlatkérő a konkrét  eljárásra meghívót küld. Ajánlattevőknek 2015.08.06.-án 12:00 van lehetőségük arra, hogy jelezzék, ha a meghívót nem kapták meg. Amennyiben Ajánlatkérő ajánlattevőt az eljárásra meghívta és a meghatározott határidőig ajánlattevő nem jelzi, hogy a meghívót nem kapta meg, nem áll módunkban az ajánlat feltöltésével kapcsolatos kifogásokat elfogadni.

Felhívjuk a figyelmet, hogy az eljárásban kizárólag az elektronikus rendszerben van lehetőség az ajánlat benyújtására.

Az ajánlatot és a csatolandó igazolásokat, nyilatkozatokat kitöltve és cégszerűen aláírva, digitalizálva az Electool oldalára (https://electool.com/sourcingtool/) kell feltölteni.

Kérjük, hogy Ajánlattevő ajánlatában adja meg az elérhetőségéhez szükséges adatokat: ajánlattevő cég neve, székhelye, telefonszáma, telefax-száma, a kapcsolattartó személy neve, beosztása.

1. **Az ajánlatok benyújtásának (feltöltésének) határideje (ajánlattételi határidő):**

**2015.08.12. 12 óra 00 perc**

 **Az ajánlati árak megtekintése:**

**2015.08.12. 12 óra 01 perc**

1. **Az ajánlatok elbírálásának szempontja:**

Az Ajánlatkérő az Ajánlati felhívásban meghatározott feltételeknek megfelelő ajánlatokat a **legalacsonyabb összegű ellenszolgáltatást** tartalmazó ajánlat alapján bírálja el.

Az ajánlati árat úgy kell megadni, hogy az tartalmazza az összes, a teljesítéssel összefüggő költséget.

1. **Hiánypótlás:**

Az Ajánlatkérő a versenyeztetési eljárás során az Ajánlattevők részére teljes körű hiánypótlási lehetőséget biztosít. Ajánlatkérő a hiánypótlási felhívásban pontosan megjelölt hiányokról és a hiánypótlási határidőről elektronikus úton írásban tájékoztatja az Ajánlattevőket.

1. **Az ajánlati kötöttség:**

Ajánlattevő ajánlati kötöttsége az ajánlattételi határidő lejártával kezdődik. Az ajánlattevő ajánlatát e határidő lejártáig módosíthatja vagy visszavonhatja. Az ajánlati kötöttség az eredményhirdetéstől számított 30 napig tart azzal, hogy ezen időpontot követően ajánlatkérő nyilatkozatot kérhet az ajánlat további fenntartására. Amennyiben ajánlattevő nem nyilatkozik, azt ajánlatkérő úgy tekinti, hogy ajánlatát fenntartja.

Ajánlatkérő az ajánlattételi határidő lejártáig visszavonhatja a felhívást.

1. **Eredményhirdetés:**

Az Ajánlatkérő az eljárás eredményéről írásban értesíti az Ajánlattevőket az árlejtés (ártárgyalás) napját követő 30. napig. Ajánlatkérő az ajánlatok megfelelő értékelése érdekében jogosult az eredményhirdetés napját elhalasztani, amelyről írásban értesíti ajánlattevőket.

1. **Egyéb rendelkezések:**

Az ajánlattételi nyilatkozat aláírásával az Ajánlattevő kifejezetten nyilatkozik a szerződéstervezet elfogadásáról. Az Ajánlatkérő fenntartja a jogot, hogy a szerződéses feltételekről vagy a benyújtott ajánlatok értékelésének eredményétől függően tárgyalást tartson.

Ajánlatkérő az ajánlatok benyújtását követően elektronikus árlejtést vagy ártárgyalást tart, a végleges ajánlati árak kialakítása érdekében. Az (ár)tárgyalások és árlejtés tartásáról, azok menetéről az Ajánlatkérő egyidejűleg tájékoztatja valamennyi érvényes ajánlatot benyújtó Ajánlattevőt.

Az ártárgyalás/elektronikus árlejtés eredménye alapján kitöltött részletes ártáblázatot az ártárgyalás/elektronikus árlejtés alapján legkedvezőbb ajánlatot benyújtó ajánlattevő köteles az ártárgyalás/elektronikus árlejtést követő **2 munkanapon** belül aláírva elektronikus úton pdf. vagy jpg. formátumban a kozbeszerzes@bkv.hu e-mail címre vagy a 322-6438-as faxszámra megküldeni.

Az Ajánlatkérő fenntartja a jogot, hogy az ajánlatok elbírálása során az eljárást eredménytelennek nyilvánítsa és adott esetben a legkedvezőbb ajánlatot benyújtó ajánlattevővel szemben a szerződés megkötését megtagadja.

A szerződés a nyertes ajánlattevővel, írásban jön létre, mindkét fél általi aláírás időpontjában.

Abban az esetben, ha az ajánlattevők száma nem teszi lehetővé a valódi versenyt, Ajánlatkérő jogosult új ajánlattételi határidő kitűzésével újabb Ajánlattételre felhívni az Ajánlattevő(ke)t, újabb Ajánlattevők bevonásával egyidejűleg.